****

**แผนการจัดการเรียนรู้ที่ ๑**

**หน่วยการเรียนรู้ที่** ๒ โคลงโลกนิติ  **เรื่อง** โคลงโลกนิติ

**วิชา** ภาษาไทย  **ชื่อรายวิชา** ภาษาไทย ท ๒๑๑๐๑ **กลุ่มสาระการเรียนรู้** ภาษาไทย

**ชั้น** มัธยมศึกษาปีที่ ๑  **ภาคเรียนที่** ๑ **ปีการศึกษา** ๒๕๖๐ **เวลา** ๓ คาบ / ๑๕๐ นาที

**มาตรฐานการเรียนรู้**

มาตรฐาน ท ๕.๑ เข้าใจและแสดงความคิดเห็น วิจารณ์วรรณคดีและวรรณกรรมไทยอย่างเห็นคุณค่าและนำมาประยุกต์ใช้ในชีวิตจริง

**ตัวชี้วัด**

ท ๔.๑ ม.๑/๑ สรุปเนื้อหาวรรณคดีและวรรณกรรมที่อ่าน

ท ๔.๑ ม.๑/๓ อธิบายคุณค่าของวรรณคดีและวรรณกรรมที่อ่าน

ท ๔.๑ ม.๑/๔ สรุปความรู้และข้อคิดจากการอ่านเพื่อประยุกต์ใช้ในชีวิตจริง

**จุดประสงค์การเรียนรู้**

๑. นักเรียนสามารถแปลบทประพันธ์จากเรื่อง โคลงโลกนิติได้

๒. นักเรียนสามารถบอกคุณค่าของวรรณคดีจากเรื่อง โคลงโลกนิติได้

๓. นักเรียนสามารถบอกข้อคิดจากเรื่อง โคลงโลกนิติได้

**สาระสำคัญ**

โคลงโลกนิติ เป็นวรรณกรรมประเภทคำสอน ในลักษณะของโคลงสุภาษิต คำว่า โลกนิติ (อ่านว่า โลก-กะ-นิด) แปลว่า ระเบียบแบบแผนแห่งโลก เนื้อหาในโคลงโลกนิติจึงมุ่งแสดงความจริงของโลกและสัจธรรมของชีวิต เพื่อให้ผู้อ่านได้รู้เท่าทันต่อโลก และเข้าใจในความเป็นไปของชีวิต พร้อมเป็นแม่แบบเพื่อให้ผู้อ่านได้ดำเนินชีวิตไปในทางที่ถูกต้องดีงามสืบไป

โคลงโลกนิติมีความไพเราะเหมาะสมทั้งด้านรูปแบบและเนื้อหาปรัชญาสาระ ครบคุณค่าทางวรรณกรรม ทำให้เป็นที่แพร่หลายในหมู่คนทั่วไป บางท่านกล่าวยกย่องโคลงโลกนิติว่าเป็น อมตะวรรณกรรมคำสอน หรือ ยอดสุภาษิตอมตะ

**สาระการเรียนรู้**

๑. การแปลบทประพันธ์เรื่อง โคลงโลกนิติ

๒. คุณค่าของวรรณคดีเรื่อง โคลงโลกนิติ

๓. ข้อคิดของวรรณคดีเรื่อง โคลงโลกนิติ

**คุณลักษณะอันพึงประสงค์**

ใฝ่รู้ใฝ่เรียน

ซื่อสัตย์สุจริต

**สมรรถนะสำคัญ**

ความสามารถในการคิด

ความสามารถในการใช้เทคโนโลยี

**กิจกรรมการเรียนรู้**

**ชั่วโมงที่ ๑ – ๒**

กิจกรรมขั้นนำเข้าสู่บทเรียน (ทบทวนความรู้เดิม)

๑. ครูเปิดเพลงรักข้ามขอบฟ้าให้นักเรียนฟัง

๒. ครูตั้งคำถามให้นักเรียนตอบ

- จากเนื้อเพลงนักเรียนได้ข้อคิดอะไรบ้าง

- เนื้อเพลงแต่งด้วยคำประพันธ์ชนิดใด

กิจกรรมขั้นพัฒนาผู้เรียน (เพิ่มเติมความรู้ใหม่)

๓. ครูอธิบายความเป็นมาของโคลงโลกนิติ

๔. นักเรียนจับกลุ่ม กลุ่มละ ๓ คน จากนั้นช่วยกันแปลคำประพันธ์ วิเคราะห์คุณค่าด้านต่าง ๆ

และหาข้อคิดของแต่ละบท แล้วบันทึกลงในหนังสือเรียน

กิจกรรมขั้นรวบยอด (นำไปใช้)

๕. นักเรียนนำเสนอผลจากการศึกษา

**ชั่วโมงที่ ๓**

กิจกรรมขั้นนำเข้าสู่บทเรียน (ทบทวนความรู้เดิม)

๑. ครูถามนักเรียนเพื่อทบทวนความรู้เดิมเรื่องโคลงโลกนิติ

กิจกรรมขั้นพัฒนาผู้เรียน (เพิ่มเติมความรู้ใหม่)

๒. นักเรียนทำกิจกรรม “Canny Drop” โดยใช้กลุ่มที่นักเรียนศึกษาในชั่วโมงที่ผ่านมา

- แจกลูกอมให้นักเรียนกลุ่มละ ๑๐ เม็ด

- ครูให้นักเรียนดูภาพสำนวนปัจจุบันที่มีความหมายตรงกับโคลงโลกนิติให้นักเรียนดู

- นักเรียนจะต้องเลือกตอบโดยใช้ลูกอมทั้ง ๑๐ เม็ด ถ้าตอบข้อใดผิดลูกอมที่ถูกริบในทันที

- นักเรียนที่ตอบถูกต้อง ต้องบอกคุณค่า และข้อคิดของบทประพันธ์บทนั้น

กิจกรรมขั้นรวบยอด (นำไปใช้)

๓. ครูเปิดโอกาสให้นักเรียนซักถามข้อสงสัยเพิ่มเติม

๔. นักเรียนทำใบกิจกรรมเรื่อง โคลงโลกนิติ

**สื่อการเรียนรู้**

Powerpoint เรื่อง สมบัติวรรณคดี

ใบกิจกรรมเรื่อง โคลงโลกนิติ

**การวัดและประเมินผล**

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **สาระสำคัญ** โคลงโลกนิติ เป็นวรรณกรรมประเภทคำสอน ในลักษณะของโคลงสุภาษิต คำว่า โลกนิติ แปลว่า ระเบียบแบบแผนแห่งโลก เนื้อหาในโคลงโลกนิติจึงมุ่งแสดงความจริงของโลกและสัจธรรมของชีวิต เพื่อให้ผู้อ่านได้รู้เท่าทันต่อโลก และเข้าใจในความเป็นไปของชีวิต พร้อมเป็นแม่แบบเพื่อให้ผู้อ่านได้ดำเนินชีวิตไปในทางที่ถูกต้องดีงามสืบไป | ใบกิจกรรมเรื่อง โคลงโลกนิติ | ใบกิจกรรมเรื่อง  โคลงโลกนิติ | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **ตัวชี้วัด**  ท ๔.๑ ม.๑/๑ สรุปเนื้อหาวรรณคดีและวรรณกรรมที่อ่าน  ท ๔.๑ ม.๑/๓ อธิบายคุณค่าของวรรณคดีและวรรณกรรมที่อ่าน  ท ๔.๑ ม.๑/๔ สรุปความรู้ และข้อคิดจากการอ่านเพื่อประยุกต์ใช้ในชีวิตจริง | ใบกิจกรรมเรื่อง โคลงโลกนิติ | ใบกิจกรรมเรื่อง  โคลงโลกนิติ | ได้คะแนนร้อยละ ๖๐ ขึ้นไปถือว่าผ่านเกณฑ์ |

|  |  |  |  |
| --- | --- | --- | --- |
| **เป้าหมาย** | **หลักฐาน** | **เครื่องมือวัด** | **เกณฑ์การประเมิน** |
| **คุณลักษณะอันพึงประสงค์**  ใฝ่รู้ใฝ่เรียน  ซื่อสัตย์สุจริต | กิจกรรม  “Canny Drop” | แบบสังเกตพฤติกรรม ในชั้นเรียน | ได้คะแนนร้อยละ ๖๐ ขึ้นไปถือว่าผ่านเกณฑ์ |
| **สมรรถนะ**  ความสามารถในการคิด  ความสามารถในการใช้เทคโนโลยี | แบบทดสอบ  เรื่อง  โคลงโลกนิติ | แบบทดสอบ  เรื่อง  โคลงโลกนิติ | ได้คะแนนร้อยละ ๖๐ ขึ้นไปถือว่าผ่านเกณฑ์ |